kardosdrur/scandi-wiki huggingface dataset:
Nikolai Malko

Nikolai (Mykola) Malko (født 4. maj 1883, død 23. juni 1961) var dirigent. Nikolai Malko blev født i Brailiv, Vínnitsja oblast, i Ukraine. Faderen var ukrainer og moderen russer.

Efter uddannelse på konservatoriet i St. Petersborg blev han i 1909 tilknyttet Mariinskij-teatret som dirigent. Han underviste ved konservatorierne i Vitebsk og Moskva, og var dirigent ved Leningrads symfoniorkester, men forlod i 1929 Sovjetunionen for ikke siden at vende tilbage.

Under opholdet i Vesten boede han i Wien, Prag og København. I København bidrog han til opbygningen af Radiosymfoniorkesteret, hvor han havde titel af permanent gæstedirigent.

Ved udbruddet af 2. Verdenskrig flyttede han til USA.

Efter krigen foretog han adskillige indspilninger med Radiosymfoniorkestret og London filharmonikerne.

Den internationale Malko-konkurrence for unge dirigenter er opkaldt efter ham. DR har afholdt den hvert fjerde eller tredje år siden 1965.

Eksterne henvisninger 
 

Dirigenter
Musikere fra Ukraine
Max Brod

Max Brod (født 27. maj 1884 - død 20. december 1968) var en tysksproget bøhmisk forfatter og komponist.

Brod blev født i Prag i en  tysksproget jødisk familie i den østrigske provins Böhmen (nu Tjekkiet), hvor han studerede jura. Han fuldførte studiet i 1907 og trådte i statens tjeneste. Fra 1924 arbejdede han som kritiker ved Prager Tagblatt. Han er mest kendt for sit venskab med Franz Kafka, som han mødte første gang i 1902. Da Kafka døde, administrerede han boet og tog vare på hans upublicerede arbejder. Dette  til trods for Kafkas ønske om at de skulle ødelægges. Han redigerede og publicerede Kafkas skrifter og skrev i 1937 hans første biografi: Franz Kafka, eine Biograpie.

Brod var en flittig skribent: Tycho Brahes Weg zu Gott (1916), Heidentum, Christentum und Judentum (1922), Reubeni, Fürst der Juden (1925), Biografie von Heinrich Heine (1934), Rassentheorie und Judentum (1936), Franz Kafkas Glauben und Lehre (1948) og Verzweiflung und Erlösung im Werke Franz Kafkas (1959).

Max Brod var zionist og blev i 1918 medlem af Jüdische Nationalrat. Han emigrerede med sin kone til Palestina i 1939 og døde i Tel Aviv.

Hans kompositioner er lidet kendte. Der er sange, klaverstykker og musik til hans skuespill. Han oversatte nogle af Leoš Janáceks operaer, skrev en biografi om ham i 1924 og  skrev en studie om Gustav Mahler, Beispiel einer Deutsch-Jüdischen Symbiose (1961).

Brod nævnes som en begejstret tilhænger af Carl Nielsen i et essay1) af John Fellow Larsen, der citerer Brod:

Wiener Philharmonikerne spillede først Carl Nielsens ouverture til Maskarade i 1994, 80 år efter; en årelang brevveksling mellem de to er delvis bevaret, og Brod bevarede sin  begejstring for Carl Nielsen; omtalt i sin selvbiografi, Streitbares Leben, fra 1960.

Eksterne henvisninger 

1) Carl Nielsen, Wien og det europæiske vendepunkt fra psykisk ekspansion til værdisammenbrud  af John Fellow Larsen fra Fund og Forskning, Bind 36 (1997)  (Tidsskrift.dk)

Faglitterære forfattere fra Tjekkiet
Komponister fra Tjekkiet
Tysksprogede forfattere
Faglitterære forfattere fra Østrig
Oversættere fra Tjekkiet
Komponister fra Østrig
Oversættere fra Østrig
Østrigere i 1800-tallet
Østrigere i 1900-tallet
Personer fra Prag
Jøder fra Israel
Flådestation Korsør

Flådestation Korsør (FLS KOR) er den ene af Søværnets to flådestationer i Danmark, den anden findes i Frederikshavn og er benævnt Flådestation Frederikshavn. Flådestation Korsør danner de fysiske rammer for Søværnets Operative Logistiske Støttecenter Korsør (OPLOG KOR) samt fungerer som administrativt hovedkvarter for 2. eskadre, samt nogle enheder fra 1. eskadre. Flådestationen er en af Korsørs største arbejdspladser. Indtil 2006 var Flådestation Korsør betegnelse for såvel etablissementet Flådestation Korsør samt organisationen Flådestation Korsør.
Fra 2006 gælder betegnelsen udelukkende selve etablissementet, mens alt service nu varetages af OPLOG KOR. Flådestationen blev oprettet 2. maj 1960. Dette gælder kun den operative del af skibene. Alt andet arbejdet foretages af Forsvarets Hovedværksteder, som er en del af Forsvarsministeriets Materiel- og Indkøbsstyrelse.

Myndigheder placeret på flådestationen 
 1. Eskadre (1ESK).
 2. Eskadre (2ESK).
 Søværnets Taktiske Stab (STS).
 Forsvarets Materieltjeneste (FMT). (forsvarets Hovedværksteder)
 Forsvarets Sundhedstjeneste (FSU).
 Vessel Traffic Service Storebælt (VTS Storebælt).
 Forsvarets Bygnings- og Etablissementstjeneste (FBE).

Skibe der har basehavn på flådestation Korsør 
 3 fregatter af Iver Huitfeldt-klassen: F361 Iver Huitfeldt, F362 Peter Willemoes og F363 Niels Juel.
 6 patruljefartøjer af Diana-klassen: P520 Diana, P521 Freja, P522 Havfruen, P523 Najaden, P524 Nymfen og P525 Rota.
 1 miljøskib af Supply-klassen: A561 Gunnar Seidenfaden.
 1 miljøskib af Seatruck-klassen: A563 Marie-Miljø.
 1 miljøskib af Miljø-klassen: Y341 Miljø 103.
 1 Marinehjemmeværnsfartøj af MHV 800-klassen: MHV 813 Baunen.

Flådestationens geografiske områder 
Flådestationen dækker følgende steder:
 Selve flådestationen i Korsør.
 Flådedepot Noret.
 Brændstofdepot ved Søskær Mose.

Referencer, kilder og eksterne links 

 Forsvaret: OPLOG KOR 
 Forsvaret: Oprettelse af FLS KOR
 Forsvaret: Organisation i 2. Eskadre 

Søværnet
Bygninger, konstruktioner og anlæg i Korsør
Flådebaser i Danmark
Vinden i Piletræerne

Vinden i Piletræerne (org. titel: The Wind in the Willows) er en klassisk, britisk børnebog, skrevet 1908 af Kenneth Grahame. Den oprindelige udgave var uden billeder, mens næsten alle senere udgaver er illustreret, måske mest kendt og elsket udgaven fra 1931, af Ernest H. Shepard.

Plot 

Handlingen kredser især om de fire antropomorfe dyrekarakterer Hr. Tudse, Hr. Grævling, Hr. Muldvarp og Hr. Rotte. Hr. Tudse er en aristokrat, og bor derfor på et slot, kaldet Tudseborg. Muldvarpen Hr. Muldvarp forlader sit ensomme mørke hjem og bor sammen med den venlige rotte Hr. Rotte, der lever i brinken ved den store flod. Grævling bor i et yderst omfattende underjordisk hjem i den nærliggende Vildskoven. Handlingen er en blanding af eventyr og mystik, med stærkt fokus på moral, venskab og snusfornuftig nyttefilosofi. Desuden er universet modelleret over det daværende britiske klassesamfund, med pæne og mindre pæne borgere, og hvor de 'onde' f.eks. typisk fremstilles som væsler, ræve osv.

Værker baseret på bogen 
Vinden i Piletræerne blev dramatiseret første gang 1929 af A. A. Milne – samme år, som bogens 31. oplag udkom. Senere er handlingen også overført til en stop-motion-animationsfilm (1983), og produceret som tv-serie (1984-1990).

På dansk 
Første oversættelse af bogen på dansk udkom i to dele på Gyldendal under titlerne Venner paa Vandring. Muldvarpen og Vandrotten. (1937) og Den taabelige Tudse (1940), illustreret med Shepards tegninger.

Jul i Piletræerne 
A.A. Milne fremkom med en version af samme historie ved navn "Jul i Piletræerne", der foregår med jul og vinter som tema. .

Referencer 
 

Børnebøger
Fantasy
Hr. Tudse

Hr. Tudse er en af hovedpersonerne i bogen Vinden i Piletræerne (1908) af Kenneth Grahame.

Karakter og handling 
Hr. Tudse bor i Tudseborg, han er rig og har en forkærlighed for at klæde sig i tweed. Hr. Tudse er intelligent, kreativ og ressourcestærk, men han er samtidig selvcentreret og har en narcissistisk personlighed. Hans store interesse for biler fører til en episode, hvor han stjæler en bil og kører den hensynsløst. Dette resulterer i en 20-årig fængselsstraf, men han flygter forklædt som vaskekone.

Fiktive dyr
Tudser
Barcode Brothers

Barcode Brothers var en dansk trance-duo, der bestod af Anders Øland og Christian "CMN" Møller Nielsen. Duoen blev dannet i 1999 og brød samme år igennem med singlen "Dooh Dooh" på Universal Music. Singlen blev også et hit i Tyskland, hvor den solgte over 100.000 eksemplarer. Gruppen hittede yderligere med singlerne "It's a Fine Day" (2000), "Flute" (2000) og "SMS" (2002) fra debutalbummet, Swipe Me, der bl.a. var produceret af trance-produceren Michael Parsberg, som også stod bag Safri Duo. "Dooh Dooh" vandt Årets danske klubhit i 2000, mens Swipe Me blev Årets danske dance udgivelse i 2001 ved  Danish Music Awards. Swipe Me solgte 65.000 eksemplarer i Danmark.

I 2002 udgav Barcode Brothers deres andet album, BB02, hvorfra singlen "SMS" blev et hit. Stilen på albummet er mere poppet i forhold til debutalbummet, ligesom Anders Øland synger på flere af numrene (heriblandt "SMS"). Duoen gik i opløsning i 2004.

Før Barcode Brothers blev en realitet, remixede Christian Møller Nielsen for artister som Me & My, Backstreet Boys, og Los Umbrellos, og var som sangskriver for Dr. Baker, Tiggy m.fl. Anders Øland var med til at skrive "Doctor Jones" til Aqua, fra deres debutalbum Aquarium (1997).

"Dooh Dooh" er desuden blevet brugt some temasangen i standupcomedyprogrammet Dybvaaaaad! på TV 2 Zulu, hvor ordende "Dooh dooh" er udskiftet med "dyb dyb" efter værten Tobias Dybvads efternavn.

Diskografi

Album
 2000: Swipe Me
 2002: BB02

Singler

 "These Boots are Made for Walking" opnåede en placering som #74 i 2004.

Referencer

Eksterne henvisninger
 
 

Dancegrupper fra Danmark
Trancegrupper
Duoer
Musikgrupper fra 1999
Musikgrupper opløst i 2004
Jõgevamaa

Jõgeva (estisk: Jõgeva maakond), eller Jõgevamaa, er et af Estlands 15 amter (maakond) og er beliggende i den østlige del af  landet. Jõgeva grænser til Ida-Virumaa i nordøst, Peipussøen i øst, Tartumaa i syd, Viljandimaa i sydvest, Järvamaa i nordvest og Lääne-Virumaa i nord.

Kommuner 

Jõgevamaa er siden 1. november 2017 inddelt i tre kommuner landkommuner (estisk: vallad).

Landkommuner
 Jõgeva
 Mustvee
 Põltsamaa

Billeder

Amter i Estland
Eldin Karisik

Eldin Karisik (født 18. marts 1983) er en svensk-bosnisk fodboldspiller, der spiller i den svenske klub Kristianstads FF.

Han kom fra Bosnien til Sverige som 9-årig sammen med sin familie, da de var nødt til at flygte fra krigen på Balkan.

Klubber

Viborg FF 
Den 31. juli 2008 skrev han en 2-årig kontrakt med Viborg FF, da den daværende cheftræner Hans Eklund tidligere havde trænet Karisik i Helsingborg, og dermed et godt kendskab til spilleren. Viborg FF havde dog allerede i 2006 haft snøren ude efter den central midtbanespiller, men dengang var det IFK Göteborg som løb med hans underskrift.

Allerede få måneder efter hans tiltræden i Viborg blev han kåret til efterårets profil og samtidig blev hans kontrakt forlænget, så han nu er på kontrakt med Viborg FF indtil 31. juli 2011.

Efter sæsonen 2010-11 fik Karisik ikke sin kontrakt forlænget, og han rejste tilbage til Sverige.

Varbergs Bois 
23. august 2011 underskrev Karisik en kontrakt med den svenske klub Varbergs BoIS FC, der på daværende tidspunkt var oprykker og tophold i den tredjebedste svenske række, Division 1 Södra. Kontrakten var gældende for de sidste 9 kampe i sæsonen, med afslutning 22. oktober 2011, og kom i stand ved ekstra økonomisk støtte fra fire lokale sponsorer. Karisik fik debut den 27. august da han blev indskiftet efter 65 minutter i hjemmekampen mod Skövde AIK. Det blev kun til 12. minutter på banen for Karisik, inden han måtte bæres fra banen med en alvorlig knæskade. Ved en efterfølgende scanning blev det fastslået at et ledbånd var revet over. Dette krævede en operation og omkring seks måneders genoptræning.

Kristianstads FF 
I sommeren 2012 vendte Karisik tilbage til fodboldbanen efter sin skadesperiode og skrev kontrakt Kristianstads FF i den tredje bedste svenske række.

Eksterne henvisninger

Referencer 

Fodboldspillere fra Sverige
Fodboldspillere fra Helsingborgs IF
Fodboldspillere fra Viborg FF
Fodboldspillere fra IFK Göteborg
Fodboldspillere fra Varbergs BoIS
Vandtårnene på Baunehøj

Vandtårnene på Baunehøj dækker over de to vandtårne, det hvide vandtårn og røde vandtårn i det sydvestlige hjørne af Danmarks Tekniske Universitets (DTU) campus i Kongens Lyngby. Det hvide vandtårn blev dog revet ned i 2017 og tilbage står således nu kun det røde vandtårn. Dette er nu det eneste tilbageværende vandtårn tilhørende Lyngby-Taarbæk Kommune. To andre vandtårne i kommunen tilhører henholdsvis Gentofte Kommune (Hjortekær Vandtårn) og staten (Brede Vandtårn).

Det hvide vandtårn blev opført i årene 1939-41 og tjente til forsyning af DTU i dagtimerne og af hele byen i nattetimerne.

Det røde vandtårn er opført i 1971-73 og kan med sin større trykhøjde hjælpe med at forsyne hele kommunen, eksklusive DTU i dagtimerne. Desuden overtog det hele vandforsyningen i en periode i 2006, da det hvide vandtårn skulle renses og renoveres efter en vandforurening.

Kilder 
 
 Andersen, Peter V. 100 års vandforsyning i Lyngby-Taarbæk Kommune (Lyngby Bogen 2003). Lyngby: Historisk-topografisk Selskab for Lyngby-Taarbæk Kommune, 2003.

Fodnoter

Eksterne henvisninger 

Vandtårne i Region Hovedstaden
Bygninger, konstruktioner og anlæg i Kongens Lyngby
Danmarks Tekniske Universitet
Lauritzen Fonden

Lauritzen Fonden (tidl. JL-Fondet) Lauritzen Fonden blev oprettet af brødrene Ivar og Knud Lauritzen og deres søster, Anna Lønberg-Holm, i 1945 i forbindelse med 50-året for starten af Dampskibsselskabet ’Vesterhavet’. 

Lauritzen Fonden er en erhvervsdrivende fond, der yder støtte til almennyttige aktiviteter. Erhvervsaktiviteterne favner datterselskaberne J. Lauritzen, DFDS og investeringsselskabet LF Investment. Fonden har en samlet formue på ca. 5,9 mia. kr. og årligt uddeles omkring 35 mio. kr. til almennyttige formål – særligt rettet mod udsatte børn og unge. Fonden har til formål at sikre videreførelsen af virksomhederne, samt at støtte udvikling af dansk søfart, herunder forskning til uddannelse, forskning og organisationer, der fremmer søfart. Endvidere støtter fonden kultur. Siden 1993 har fonden uddelt Lauritzen-prisen til to skuespillere årligt.

Formand for fondens styrelse er Jens Ditlev Lauritzen og næstformand er Erik G. Hansen. Flere medlemmer af bestyrelsen er bl.a. Tidligere erhvervs- og økonomiminister Bendt Bendtsen er menigt medlem.

Eksterne henvisninger
 Lauritzen Fondens hjemmeside

Henvisninger 

Etableret i 1945
Fonde fra Danmark
Slægten Lauritzen
Sloane Square

Sloane Square er en mindre plads på grænsen mellem Knightsbridge, Belgravia og Chelsea i London, England. Pladsen, der ligger 3,4 km. sydvest for Charing Cross, er en del af Hans Town, som blev anlagt af Henry Holland Snr. og Henry Holland Jnr. i 1771. Både området og pladsen er opkaldt efter Sir Hans Sloane (1660–1753), hvis efterkommere ejet området på daværende tidspunkt. Sloanes samling af kuriositeter blev starten på British Museum.

Pladsen er beliggende i den østlige ende af Kings Road og syd for Sloane Street. Dens største bygninger er stormagasinet Peter Jones og Royal Court Theatre. Undergrundsstationen Sloane Square betjenes af både Circle line og District line. Mellem pladsen og stationen løber floden Westbourne i et rør. 

I de tidlige 1980'ere opstod udtrykket Sloane Rangers som øgenavn for unge medlemmer af overklassen, der trods lav jobaktivitet tilsyneladende havde rigeligt med penge.

Eksterne henvisninger 

Seværdigheder i London
Torve og pladser i Storbritannien
Belgravia

Belgravia er et område sydvest for Buckingham Palace i City of Westminster i det centrale London, England.

Området var ejet af Richard Grosvenor, 2. markise af Westminster, der udviklede det i 1820'erne med Thomas Cubitt som vigtigste entreprenør. Belgravia kendetegnes af hvide, stukdekorerede huse og var fra begyndelsen et af Londons mest eksklusive boligområder, hvilket det fortsat er. Rundt omkring Sloane Square ligger en række eksklusive butikker, og i området omkring Belgrave Square har mange lande deres britiske ambassade.

Efter 2. verdenskrig ophørte man med at bruge mange af de største huse som boliger, men anvendelsesområderne er stærkt begrænset af myndighederne. Kun visse typer virksomheder har lov til at anvende bygningerne, der oftest er kontorer og ambassader. I begyndelsen af det 21. århundrede blev en del af bygningerne omdannet til boliger, eftersom de ikke længere egner sig så godt til kontorlokaler. Samtidig er der flere indbyggere i London, som har råd til at købe ejendommene, der hører til verdens dyrste med priser på over 15 mio. britisk pund.

En del kendte bor eller har boet i Belgravia. Det drejer sig bl.a. om komponisten Frederic Chopin (1810-1849), komponisten Wolfgang Amadeus Mozart (1756-1791), skuespilleren Vivien Leigh (1913-1967), forfatteren Ian Fleming (1908-1964), skuespilleren Sean Connery, skuespilleren Roger Moore, forfatteren Mary Shelley (1797-1851), den tidligere premierminister Margaret Thatcher, skuespilleren og forfatteren Joan Collins, sangerinden Sarah Brightman og modellen Elle Macpherson.

Historie 
Den pensionerede britiske general Henry Hughes Wilson blev skudt ned og dræbt 22. juni 1922 i Belgravia. Briterne mente, det var IRA, der stod bag og krævede at Michael Collins tog affære mod besætterne i Four Courts. Alternativt ville de selv gøre det. For Collins var det vigtigt ikke at give briterne et påskud for at indsætte styrker i Irland og blev dermed tvunget til at angribe, hvilket udløste den irske borgerkrig. Briterne vidste ikke, at det var Collins selv, der havde beordret Wilson dræbt som repressalie efter angreb mod katolikker i Nordirland.

City of Westminster
Elle Macpherson

Elle Macpherson (født Eleanor Nancy Gow, 29. marts 1964 i Cronulla, Sydney, New South Wales, Australien) er en australsk model, skuespiller, filantrop og erhvervskvinde.

Karriere 
Hun er bedst kendt for sine fem optrædener på forsiden af Sports Illustrateds badetøjsnumre i 1980'erne og 1990'erne. Hun har grundlagt en række virksomheder, bl.a. Elle Macpherson Intimates, en lingeri-linje samt hudplejeserien The Body. Ifølge amerikanske Forbes har Elle Macpherson en formue på omkring 60 mio. amerikanske dollars.

Macpherson blev indskrevet på jurastudiet ved University of Sydney, men tog forinden til USA for at tilbringe et sabbatår med modelarbejde. Hun rejste til New York City, hvor hun skrev kontrakt med Click Model Management. Hendes karriere tog sin begyndelse i 1982, da hun medvirkede i en TV-reklame for Tab Cola.

Hurtigt kom hun på forsiden af magasiner som Time Magazine, Elle, GQ, Vogue og Playboy. I Elle var hun fast inventar i syv år i træk, og i denne periode giftede hun sig med bladets kreative direktør, Gilles Bensimon. Hun poserede derefter nøgen i Playboy, ligesom hun medvirkede i flere kalendre. Hun tilhørte sammen med Linda Evangelista, Christy Turlington, Naomi Campbell, Paulina Porizkova og Cindy Crawford den første generation af supermodeller. Macpherson fik yderligere eksponering, da hun kom på forsiden af Sports Illustrateds årlige badetøjsnummer og satte rekord ved at være på forsiden både i 1986, 1987, 1988, 1994 og 2006.

Senere debuterede hun på film med Sirens fra 1994. I 1999 medvirkede hun i TV-serien Venner som Joeys bofælle og kæreste. Senere medvirkede hun i filmene Batman & Robin, If Lucky Fell og A Girl Thing.

Eksterne henvisninger 
 Officielle hjemmeside 
 

Fotomodeller fra Australien
Skuespillere fra Australien
Erhvervskvinder
Personer fra Sydney
Sports Illustrated

Sports Illustrated  er et amerikansk sportsmagasin, der udgives af Time, Inc., der er en del af mediekonglomeratet Time Warner. Magasinet har 23 mio. læsere, hvoraf over 18 mio. er mænd, svarende til at 19% af voksne mænd i USA læser det. Det udkom første gang i 1954. 

Magasinets årlige specialudgave med badetøj, Sports Illustrated Swimsuit Issue, blev udgivet første gang i 1964. Udgivelsen af dette magasin er i dag en større event, der genererer tv-shows, videoer og kalendre. Blandt de modeller, der har poseret på forsiden er Christie Brinkley, Elle Macpherson, Tyra Banks, Caroline Wozniacki og Heidi Klum. Macpherson har som den eneste været forsidemodel hele fem gange.

Sports Illustratred uddeler desuden prisen Sportsman of the Year, der langt de fleste år er gået til en amerikansk sportsudøver, bl.a. modtog cykelrytteren Lance Armstrong prisen i 2002.

Eksterne henvisninger

 Sports Illustrateds hjemmeside 

Tidsskrifter fra USA
Tidsskrifter om sport
WarnerMedia
Yachtskipper

Eksamensbevis som Yachtskipper, er påkrævet ved lov, for at føre fritidsfartøjer med en skroglængde på mellem 15 og 24 meter. Uddannelsen indeholder samme pensum som Sætteskipperuddannelsen, men hvis man ønsker at føre skib som erhverv hedder eksamensbeviset et sønæringsbevis og man skal have en søfartsbog udfyldt, som en del af eksamen.

Beviset kan opnås til hhv. 3. grad som giver ret til at fungere som skipper i Østersøen og Nordsøen indtil den 7 østlige længdegrad, samt ud fra Grønlandskyster indtil 30 sømil fra kysten. Mens bevis af 1. grad giver ret til at fungere som skipper på alle verdenshave. Eksamen af 2. grad er bortfaldet.

Andre beviser for fritidssejlere er:
Speedbådsførerbevis
Duelighedsbevis for fritidssejlere

Eksterne henvisninger

Søfartsstyrelsens hjemmeside om uddannelsen 
Studiehåndbog for uddannelsen 
Dansk Yachtskipper Forening

Skibsterminologi
Rensdyrjagt

Rensdyrjagt har sin oprindelse i slutningen af istiden, hvor den fandt sted i hele det nordlige Europa. I dag (under danske himmelstrøg) foregår kun på Grønland.

Jagtens måde og forløb 

Jagten er en pürschjagt, hvor man finder renen i fjeldet. Den foregår hen på efteråret, og slutter lige før vinteren for alvor sætter ind.

Jagten foregår med riffel, og der anvendes rifler med kalibre fra .243 og opefter.

Når renen er nedlagt, er det nødvendigt at "åbne" maveregionen på dyret, da maven danner gasser, der kan sprænge indvoldene og derved ødelægge kødet.

Dyret brækkes og bæres normalt tilbage til den ventende båd.

Eksterne henvisninger 

Gudmund Hatt: "Rensdyrnomadismens Elementer" (Geografisk Tidsskrift, Bind 24; 1918)

Jagt
Rollinger (film)

Rollinger (engelsk (sprog): The Rugrats Movie) er en en animationsfilm produceret af Nickelodeon Movies og Klasky-Csupo, og udgivet i 1998 af Paramount Pictures

Dansk Dub 

 Tommy Pickles - Mille Milt
 Chuckie Finster - Simon Stenspil
 Lil DeVille - Stine Bjerregaard
 Phil DeVille - Mikkel Weyde
 Dil Pickles - ???
 Angelica Pickles - Malene Tabart
 Stu Pickles og Drew Pickles - Thomas Kirk
 Didi Pickles - Betty Glosted
 Charlotte Pickles -
 Betty DeVille - Bente Eskesen
 Howard DeVille - Michael Boesen
 Chas Finster - Morten Eisner
 Bedstefar Lou Pickles - Amin Jensen    
 Dr. Kleinkopf - Michael Boesen

Eksterne henvisninger 
 

Animationsfilm fra USA
Amerikanske film fra 1998
Applaus (film)

Applaus er en dansk dramafilm fra 2009, instrueret af Martin Zandvliet og skrevet af Zandvliet og Anders Frithiof August.

Paprika Steen, som har hovedrollen, er gift med filmens producer Mikael Rieks, og deres søn Otto Leonardo Steen Rieks medvirker også i filmen.

Filmen blev udtaget til Karlovy Vary International Film Festival i Tjekkiet.

Handling 

Da den fyrreårige skuespiller Thea Barfoed bliver færdig med sin afvænning, står hun overfor et svært valg. Hun drak, hun blev skilt og mistede forældremyndigheden over sine børn. Nu vil hun have, at de skal være en del af hendes liv igen. Hendes eks-mand Christian bliver hurtigt blød og er nem at manipulere når hun bruger sin charme. Hun skal bevise over for sig selv og sin eks-mand, at hun er et forsøg mere værd, men det hårde liv på scenen og fortidens spøgelser banker på hendes dør.

Medvirkende 
 Thea Barfoed – Paprika Steen
 Christian Barfoed – Michael Falch
 William Barfoed – Otto Leonardo Steen Rieks
 Matthias Barfoed – Noel Koch-Søfeldt

Ekstern henvisning 
 

Dramafilm fra Danmark
Danske film fra 2009